
PRAEFATIO. 



Litaniarum P et IF libro titulus editionis secundae praefixus est hisce verbis conscriptus: 
Cantiis I litaniae deiparae virginis \ musica Z). loannis Petri Aloysii Praenestini \ chori 8. Petri de urbe 
magistn \ Quae in Sacellis Societatis S. Rosarii Mariae Virginis ubique | dicatis, cum quatuor vocibus. | 
Additae liitaniae , quae in Sancta Ecclesia Lauretana utuntur. | Auctore Orlando Lasso \ Signum typo- 
graphi | Venetiis^ Apud Angelum Gardanum M. DC. Volumina 4 vocum in folio quarto obliquo 
confecta plena servantur in bibliotheca Licei communalis Bononiensis. In folio 11. vero haec inscriptio 
legitur: Cantus | litaniae liber secundus | D, loannis Petri Aloysii Praenestini \ chori 8, Petri de urbe 
tnagistri \ Temis et Quaternis vocibus aequalibus, si relinquatur superior pars. Folia 22 numerorum 
serie usitata insigniuntur ; Praenestini litaniae folio 20. finiuntur, litania Orlandi a folio 21. incipit. 

Secundum banc editionem Bainius partitionem redegit, quam meam propriam cum original! 
Bononiensi composui. 

Bainius in libro, quem inscripsit Mem, stor, crit. Vol. II, p, 242, ut primam editionem typis 
expressam aflFert volumen nRomae apud Franc. Coattinum, 1593« publicatum, ubi librum primum 
praeter verba supra citata his quoque wliber primuscc inscriptum esse, litaniam Orlandi deesse dicit. 
Quam editionem ubi invenerit, Bainio non commemorante equidem post diligentem inquisitionem adhuc 
videre non potui; illo igitur teste ista editio, quam alia Vergine Madre di Dio dedicatam esse dicit, 
supponenda est, quamquam Grardanus editioni suae notam >)ristampa(( non affixit. Atque eo magis, 
quum 1 litaniae Praenestini (sine 2 Ave Maria) jam in Thesauro Litaniarum Georgii Victorini legantur, 
quae coUectio*) Monachii apud Adam. Berg a. 1596 typis prodiit. 

Hac Praenestini elucubratione omnium minima ampla ipsa facillima populoque acceptissima 
cantica continentur. Si in 11*" libro, ut innuit ipse auctor, suprema vox omittatur, rhythmi a tribus 
vocibus efficacissime proferuntur. Verba semper sunt intelligibilia, cum omnes simul fere textum 
recitent; artes contrapunctoriae nusquam paene audiuntur, melodiae locupletissime invicem se ex- 
cipiunt nostrisque auribus peregrine audacterque sonant. 

Hae litaniae simplices populoque accommodatissimae, ut jam ex inscriptione patet, sacellis, ubi 
preces, quae dicuntur rosaria, publice recitantur, confectae sunt, ob eandemque causam in quinas 
partes, secundum quinque decades rosarii, dispescuntur. Singularum partium primi decem numeri et 
finis a verbis Regina Angelotmm usque ad Regina Sanctorum omnium textum modosque eosdem exhibent, 
inter quae medium locum tenent diversae invocationes , laudes, supplicationes B. M. V., cum ex 
Scriptura sacra veteris testament!, tum ex officils Ecclesiae Marianis desumptae arbitrarieque com- 
positae. Similium litaniarum saeculo 16. tantus exstitit numerus, ut Clemens VIII. P. M. anno 1601 



"^1 Inscriptionem plenam vide in Hobeiti Eitner aBibliographie der Sammelwerke etc.v pag. 225. Ad rem {ibid, p. 226) emenda 
quaeso in libro I. wLitanias de Nomine Jesu" 10 (non 11), in II. libro »Litania8 de B. Maria Virg.« 45 (non 46), in III. libro »Litania8 de 
omn. Sanctis" 12 (non 13), omnes 67 Litanias triaque Motetta referri. In Paolucci libro, qui insoribitur Arte prattica di contrapunto, 
Tom, I, pag, 125 rhytbmi Litaniae primae libri II.> longius explicantur. — Orlandi Litanias Lauretanas in hoc tomo non esse ex- 
pressas patet. 

II 



constitutione, quae incipit Sanctissimus^ ex litaniis Marianis earn tantum, quae in aede Lauretana cum 
superiorum permissu recitari solebat indeque Lauretana nuncupata est, retineri decreverit. ^) 

Ex litaniis 3" libri praeter quartam"^*) nulla adhuc in publicum edita est. Primam 5 vocum 
ex voluminibus vocum manuscriptis Capellae Pontificiae copiosam coUectionem operum saec. 16. et 17. 
includentibus in partitionem redegi. Verba ejus Litaniae Lauretanae similia, sed diversis aliis invo- 
cationibus intermixta breviusque concinnata sunt, quam forma a Clemente VIII. publico usui con- 
stituta. Modi simplices suavesque in conventibus ad honorandam B. M. V. celebrandis (tono altius 
concinendi) plurimum valebunt. 

Secundae litaniae (6 vocum) sequentiumque (8 vocum) partitiones ex operibus, quae Bainius 
reliquit, possideo, atque cum exemplo auctoris in archivo Capellae Juliae ad S. Petrum servato com- 
paravi. Cum Motetta quoque ac Psalmi Petraloysii 12 vocum appendicis instar huic tomo adjecta 
primumque evulgata ex eadem collectione deprompta sint, hie de ea latins disserendum est. Haec 
coUectio quondam constabat ex 12 voluminibus, ex quibus ea 4, quibus rhythmi III.'* chori Psalmo- 
rum et Antiphonarum 3 choris adaptatorum contineri putandae sunt, jam ante Bainii tempora desi- 
derabantur. Scribit hie auctor (Mem. stor. crit Tom. II. pag. 317): wNegligentia hominum inertium 
incertorumque, quibus illud archivum prioribus temporibus custodiendum commissum erat, factum est, 
ut IIP^ chorus evanuerit.« Opera vero 8 vocibus concinenda, in quibus hae litaniae numerantur, adhuc 
exstant inspicique possunt. wEquidem, inquit idem Bainius, melodias illas praestantissimas esse cen- 
seo; . . in multis verbis contextis se praebent brevia, benigna, religionis sensuumque plena hilariaque.« 

Praeter has Praenestini litanias compluraque Motetta, quae ex aliis libris typis expressis 
prioribus hujus editionis universalis tomis inserta sunt"^^^), in ilia collectione 64 cantica exhibente 
inveniuntur opera Anerii Felicis (1), Crivellii Archangeli (5), Joannelli Rogerii (1), Lassi Orlandi (5), Macque 
Joannis (2), Nanimi Jo. Mar. (1), Vincentini de Rubei (1), Vincentii del Pozzo (t) , Thomae Ludov. de 
Victoria (1) et Zoili Hannihalis (5). 

Litaniae secundae verba ex hymno Ave maris Stella et invocationes, quae in duobus libris lita- 
niarum 4 vocum reperiuntur, admiscentur. 



*) Quoniam multi hoc tempore privati etiam homines praetextu alienae devotionis novas quotidie L}*tanias evulgant, ut jam 
prope innumerabiles formae Lytaniarum circumferantur et in nonnullis ineptae Sententiae, in aliis periculosae et errorem sapientes inve- 
niantur, Ss. D. N. Clem. Pp. VIII. providere volens, ut animarum devotio Deique ae Sanctorum invocatio sine ullius detrimenti spiri- 
tualis periculo foveatur, praecipit ac mandat, ut retentis antiquissimis et communibus Lytaniis, quae in Breviariis, Missalibus, Pontifica- 
libus ac Ritualibus continentur, necnon Lytaniis B. V. M., quae in Aede Lauretana decantari solent, quicunque alias L3rtanias edere vel 
jam editis in Ecclesiis vel Oratoiiis sive Processionibus uti voluerint, eas ad C. S. R. (Congregationem Sacrorum Rituum) recognoscendas 
et, si opus fuerit, corrigendas mittere teneantur, neque sine licentia dictae Congreg. eas in publicum edere aut publice lecitare praesu- 
mant, sub poenis (ultra peccatum) arbitrio Ordinarii et Inquisitoris infligendis. Datum Romae VIII. Id. Sept. 1601. CoUectionem Lita- 
niarum 27 commemoratu valde dignam, ubi et tres de B. M. V. inveniuntur, ab Inquisitione Romana recensitam Guilielmus Dux Ba- 
variae anno 1602 typis exprimendam curavit Mariaeque Archiduci Austriae, excelsae sorori suae dedicavit. Aliquae invocationes II»* 
litaniae illius collectionis concordant cum quinque partibus hujus libri P et 11^ 

♦*) Hanc Fabius Constantinus Romanus, magister chori Urbis veteris [Orvieto], anno 1620 in collectione: »Scielta de Salmi a 8., 
de diversi autori, con il Basso per TOrgano Libro V., op. II. Orvieto, Barth. Zanetti« edidit, cujus descriptionem indicemque vide apud 
Rob. Eitner, Bibliographie der Sarmneltcerke p. 265. 

•♦•) Praenestini opera hie juxta seriem literarum consuetam pono: 1) »Ave Regina coelorum« {in tomo 30. editionis universalis 
prodibit) ; 2) »Ave mundi spes« (vide ed. imiv. tom. VL p. Ill); 3) wAd te levavi« (vide in appendice tomi praesentis) ; 4) »Alma Redem- 
ptoris Mater« (vide ed. un. tom. VI. p. 159); 5) »Ave Maria« (vide ed. un. tom. VI. p. 121); 6) >»Beata es Virgo« (in tomo XXX. ed. un. 
prodibit); 7) Beati onmes« (vide in appendice hujus tomi); 8) »Disciplinam et sapientiam« (vide tom. VI. p. 129 ed. un.); 9) »Domine, quis 
habitabit" (vide in Appendice); 10) ^Expurgate vetus fermentum« (vide tom. VI. p. 104 ed. un.); 11) »Fratres ego enim« (vide tom. VI. p. 6 ; 
12) »»Jubilate Deo« (vide in Append.); 13) »Laudate Dominum de coelisa (in tomo XXX. ed. un. prodibit): 14] »Nunc dimittis* (vide 
tom. VII. p. 181); 15) i>0 bone Jesu« (vide tom. VI. p. 135); 16) »0 Domine Jesu Christen (vide tom. VI. p. 140]; 17) dO gloriosa Do- 
mina« (in tom. XXX. prodibit); 18) »Omnes Gente8« (vide tom. VH p. 186) ; 19) »0 quam bonus« (vide in Appendice); 20) i»0 quam 
8uavis« (vide tom. VI. p. 125); 21) »Pater noster« (vide tom. VI. p. 150); 22) rRegina coeli« (vide tom. VI. p. 165); 23) Alia Antiph. »Re- 
gina coelia 8 voc. (inter opera dubia Praenestini in tom. 31. prodibit); 24) »Salve Reginaa ad 8 voces (vide tom. VI. p. 153); 25) Alia 
Antiph. »Salve Regina« 12 voc. (vide in Appendice); 26) »Sub tuum praesidium« (vide tom. VI. p. 3); 27) »Tantum ergo« 4 voc. (in 
tomo XXX. prodibit). Denique 8 ex litaniis in hoc tomo ut tertius liber editis; 4 ex his etiam in Cod. Bihliothecae Barherini Romae 
reperiuntur, qui posteriore tempore conscriptus pauciora opera complectitur quam octo fasciculi Capellae Juliae ad S. Petrum. Ex illo 
Codice Barber, redactor VI. et VII. tomi hujus editionis universalis (Franc. Espagne) motetta supra enumerata deprompsit. 



Ill 

Litania tertia et quarta eandem plane orationem, quae in alma domo B. M. V. Laureti jam 
ante Clementem VIII. recitabatur et in hunc usque diem in orbe catholico ut y^Litania Lauretanan in 
usu est, ostendunt."^) 

Utraque in Codice Barberinio (de quo confer annotationem 4*™ supra positam) continetur; 
quartam secundum hoc manuscriptum reddidi, cum exemplar ad S. Petrum servatum verbis minus 
compositis scriptisque deletis parum certum sit. Haec a scriptore posteriore Fabio Constantini apposita 
est, qui aliquamdiu cantoris munere ad S. Petrum fungebatur. Idem anno 1620 ut magister chori 
Urbis veteris {Orvieto) collectionem, quae inscribitur: Scelta de Salmi d 8 voci etc.^^) edidit, ubi pag. 21 
haec litania 4* cum inscriptione wDel Palestina [sic) padre della Musica« reperitur. Exemplar trans- 
scriptum Codicis Barber, secundum hanc formam Constantinianam confectum est, quo probatur volu- 
mina CapeUae JuUae antiquiora esse quam illud manuscriptum. In Cod. Barb, ponitur signum (JJ, 
apud Costantinum et ad S. Petrum C? quod notis brevibus hie adhibitis magis consentaneum tempos 
ordinarium quietum indicat. 

Litania quinta in Cod. Barber, inscribitur nNominis Jesua; verba 5**, 6*®, 7*® maximam partem ex 
invocationibus ab antiquissimis temporibus usitatis et in collectione litaniarum Guilielmi ducis Bava- 
riae supra dicta descriptis conflantur. Ex severo mandate Clementis VtH. suprema Ecclesiae aucto- 
ritate illae publice recitari usque ad hos dies vetitae erant. Tandem Pio IX. Pont. Max. (anno 1862) 
instantibus ac supplicantibus compluribus episcopis monachisque formulae litaniarum Ss, Nominis Jem 
iterum iterumque examinatae, emendatae, approbatae sunt. Haec forma in novissimis editionibus librorum 
liturgicorum recepta paucas invocationes cum his tribus litaniis a se discrepantibus communes habet. 

Rhythmi harum litaniarum baud parvi aestimandi sunt; praesertim finis V** a verbis Salva 
nos JesM animos vehementer commovet pietateque erga Deum inflammat. 

Litania VIII. in Cod. Barb, inscripta nlAtaniae Corporis Christiii sicut IX. mysterium Jesu Christi 
in Ss. Eucharistia vere praesentis summis laudibus amoribusque ferventissimis celebrat. Ipse Wolfy. 
Am^ideus Mozart similes preces cantu instrumentisque musicis ut y>litaniam de VenerabUi Sacramentov^ 
adomavit; haec vero precandi forma nunquam suprema Ecclesiae auctoritate toti orbi terrarum ap- 
probata, sed aliquibus locis ex consuetudine vel episcopis annuentibus in sacris vespertinis adhibita est. 

In appendice sex opera Praenestini 12 vocum adhuc inedita adjecta sunt, quae in archive 
capellae cantorum ad S. Petrum inventa esse supra dictum est. 

Baini (he. cit. Tom. II, 318) hac de re sic scribit: wRhythmi 4 vocibus concinendi (horum septem 
fragmentorum'^*^*^) elegantia, artificio, argutiis excellunt; atque ex ipsis partibus 8 vocibus adapta- 
tis et adhuc existentibus gradatio facile intelligitur. Si vero 4 voces amissae adjungerentur, futurum 
esse puto, ut audientium animi excitarentur atque devincerentur. Jo. Bwrdi-x) cantor pontificius, 
IIP" chorum perditum restituere jussus, Motetto Ad te levavi oculos m£0s egregie perfecto amplius 
progredi noluit. Biordii manuscriptum prius D. Joann. Celim proprium D. Joann. Fazzini adeptus est, 
a quo ego emi. Fateor me posse jurejurando confirmare 111'"" chorum amissum mire esse repertum, 
nisi a Biordio esse confectum cognitum haberem.« 



*) Etsi verba recentiore tempore ante Agnus Dei addita: »Regina sine labe originali concepta« et »Hegina Sacratissimi Ro8arii« 
derunt, re tamen in litaniis duorum priorum librorum leguntur. 

**) Cujus descriptionem et indieem in Rob. Eitner Bihliographie der Sammelwerke p. 265 posui. Post strictum edictum Cle- 
mentis Vni. Pont. Max., ne alia ac Litania Lauretana B. M. V. decantetur, Fabius Costantini non potuit orationem ei non acconmio- 
dare; rhythmi vero ratione verborum paulisper immutati iidem fuerunt. 

***) Inter septem modulos 12 vocum, qui in collectione CapeUae Juliae ad S. Petrum reperiuntur, Hymnus »0 gloriosa Domina« 
nominandus est, qui etiam in quadam collectione Collegii Romani exstat; ibi 11 voces [AUusHl. chori deest) inveniuntur. Hunc Hymnum 
non in appendice praesentis tomi, sed in tomo XXX. edit. univ. in lucem proferam. 

•M Jo. Biordi Romanus initio saeculi XVIII* vixit. Bainius (loc, ctt. Tom. II. p. 64) Nicol. Porpora, Hieron. Chiti aliosque 
ab illo victos ipsumque magistrum chori in ecclesia S. Jacobi Hispanorum (anno 1722) constitutum esse eundemque arte contrapunctoria 
praestitisse narrat. Ex ilia Bainii narratione patet 4 fasciculos III" chori jam tunc fuisse perditos. 



IV 



Haec opera Praenestini manca essentne perficienda an 8 voces relictae typis mandanda, diu 
multumque meditatus eram, cum Rev. Dom. Michael Haller, inspector seminarii puerorum apud Ec- 
clesiam B. M. V. ad Veterem Capellam magisterque contrapuncti in schola musicae ecclesiasticae 
Ratisbonensi ultro se paratum esse ostenderet aggredi opus perficiendum. Atque ita, quod Joann, 
Biordius coeptum non compleverat,*) 160 circiter annis elapsis optime elucubratum egregieque per- 
fectum est. In viris, qui nunc rhythmis musicis excogitandis dant operam, paucos invenias, qui ea 
pietate, scientia sollertiaque instructi sint, quae cernuntur in lucubrationibus viri illius inter catholicos 
celeberrimi. Quodsi exemplo allectus alius quis vestigia Praenestini sequi ejusque legibus servatis 
chorum III*^" concinnare cupierit, hoc utique laudandum demonstrabit exeunte saeculo 19. post longos 
errores musicos id didicisse voces puras severis musicae legibus adstringere. 

Quodsi haec Praenestini artificia cum operibus 3 choris adaptatis Venetianorum aut Prae- 
nestini aequalium — omissis cantibus posteriorum velut Tihurtii Massaini^ Asprilii PaceUi^ Virgilii 
Mazzocchi^ Horatii Benevoli 4 vel pluribus choris concinendis — comparantur, haec patris musicae )^Padre 
delta musicaii ingenii parta longe eminent diserteque testantur, quanta in eo fuerit vis inveniendi et 
fingendi rhythmos, quantus cordis affectus, quantus sensus conjungendi modulos, in vocibus eleganter 
disponendis temperandoque studio placendi, quo fit, ut animi audientium suaviter concilientur. In 
tanto vero artificio singularum vocum concentus clare planeque defluit, animum commovet, terret, 
inflammat, exaltat vel vocum varie mixtarum vel vehementer consonantium. 



*) In multo labore impenso Motettum Ad te levavi a Biordio completum in archivis Romanis invenire non potui. 

Ratisbonae die festo St. Caeciliae, 22. Nov. 1886. 

Franc. Xav. Haberl. 

INDEX ALPHABETICUS CANTIONUM 
JO. PETRALOYSII PRAENESTINI, 

QUAE IN TOMO XXVI. INVENIUNTUR. 



Ad te levavi oculos meos. (Ps. 122.) 12 voc 139—152 

Ave Maria (Antiph.) 4 voc 5 

Ave Maria (Antiph.) 4 vel 3 voc 38 

Beati omnes, qui timent Dominum. (Ps. 127.) 12 voc 153 — 165 

Domine, quia habitabit. (Ps. 14.) 12 voc 166—177 

Jubilate Deo omnis terra. (Ps. 99.) I. pars, 12 voc 178 — 187 

Cum II. parte: Laudate nomen ejus. 12 voc 188 — 196 

Litaniae Domini. 8 voc 102 — 112 

Litaniae Domini. 8 voc 113 — 118 

Litaniae Domini. 8 voc 119 — 124 

Litaniae Sacrosanctae Eucharistiae. 8 voc 125 — 132 

Litaniae Sacrosanctae Eucharistiae. 8 voc 133 — 138 

Litaniae de B. Maria Virg. 5 partes, 4 voc 1 — 29 

Litaniae de B. Maria Virg. 5 partes, 4 vel 3 voc 33 — 64 

Litaniae de B. Maria Virg. 5 voc 67 — 70 

Litaniae de B. Maria Virg. 6 voc 71 — 77 

Litaniae de B. Maria Virg. 8 voc 78 — 94 

Litaniae de B. Maria Virg. 8 voc 95 — 101 

O quam bonus et suavis. (Motettum.) 12 voc 197 — 210 

Salve Regina. (Antiph.) 4, 8 et 12 voc 211—220 



